CELEX: 32008D0293
Language: mt
Date: 2008-04-04 00:00:00
Title: 2008/293/KE: Deċiżjoni tal-Kummissjoni ta' l- 4 ta' April 2008 li temenda d-Deċiżjoni 2006/784/KE li tawtorizza metodi għall-klassifika ta' karkassi tal-majjali fi Franza (notifikata taħt id-dokument numru C(2008) 1235)

10.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 98/16
            
         DEĊIŻJONI TAL-KUMMISSJONI
   ta' l-4 ta' April 2008
   li temenda d-Deċiżjoni 2006/784/KE li tawtorizza metodi għall-klassifika ta' karkassi tal-majjali fi Franza
   (notifikata taħt id-dokument numru C(2008) 1235)
   (It-test bil-Franċiż biss hu awtentiku)
   (2008/293/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 3220/84 tat-13 ta' Novembru 1984 li jiddetermina l-iskala Komunitarja għall-klassifika ta’ karkassi tal-majjali (1), u b'mod partikolari l-Artikolu 5(2) tiegħu,
   Billi:
   
               (1)
            
            
               Id-Deċiżjoni tal-Kummissjoni 2006/784/KE (2) tawtorizza ħames metodi (Capteur Gras/Maigre — Sydel (CGM), CSB Ultra-Meater, the manual method (ZP), Autofom, UltraFom 300) għall-ikklassifikar ta' karkassi tal-majjali fi Franza.
            
         
               (2)
            
            
               Franza talbet lill-Kummissjoni biex tawtorizza żewġ metodi ġodda għall-ikklassifikar tal-karkassi tal-majjali u ppreżentat ir-riżultati tal-provi tad-dissezzjoni tagħha fit-tieni parti tal-protokoll previst fl-Artikolu 3(3) tar-Regolament tal-Kummissjoni (KEE) Nru 2967/85 ta' l-24 ta’ Ottubru 1985 li jistabbilixxi regoli dettaljati għall-applikazzjoni ta’ l-iskala Komunitarja għall-gradazzjoni (ikklassifikar) tal-karkassi tal-majjal (3).
            
         
               (3)
            
            
               Eżami ta' din it-talba wera li l-kundizzjonijiet għall-awtorizzazzjoni ta’ dawn il-metodi ta’ klassifika huma sodisfatti.
            
         
               (4)
            
            
               Id-Deċiżjoni 2006/784/KE għandha għalhekk tiġi emendata skond dan.
            
         
               (5)
            
            
               Il-miżuri previsti f'din id-Deċiżjoni huma skond l-opinjoni tal-Kumitat ta' Ġestjoni tal-Laħam tal-Majjal,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2006/784/KE hi emendata kif ġej:
   
               (1)
            
            
               Il-punti (f) u (g) li ġejjin jiżdiedu ma' l-ewwel paragrafu ta' l-Artikolu 1:
               
                           “(f)
                        
                        
                           l-apparat CSB Image-Meater u l-metodi ta’ valutazzjoni marbuta miegħu, li d-dettalji tagħhom jinstabu fil-Parti 6 ta’ l-Anness.
                        
                     
                           (g)
                        
                        
                           l-apparat VCS 2000 u l-metodi ta’ valutazzjoni marbuta miegħu, li d-dettalji tagħhom jinstabu fil-Parti 7 ta’ l-Anness.”
                        
                     
         
               (2)
            
            
               L-Anness huwa emendat skond l-Anness għal din id-Deċiżjoni.
            
         Artikolu 2
   Din id-Deċiżjoni hija indirizzata lir-Repubblika ta' Franza.
   
      Magħmul fi Brussell, 4 ta’ April 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 301, 20.11.1984, p. 1. Ir-Regolament kif emendat l-aħħar bir-Regolament (KE) Nru 3513/93 (ĠU L 320, 22.12.1993, p. 5).
   
      (2)  ĠU L 318, 17.11.2006, p. 27. Id-Deċiżjoni kif emendata bid-Deċiżjoni 2007/510/KE (ĠU L 187, 19.7.2007, p. 47).
   
      (3)  ĠU L 285, 25.10.1985, p. 39. Ir-Regolament kif emendat l-aħħar bir-Regolament (KE) Nru 1197/2006 (ĠU L 217, 8.8.2006, p. 6).
   
      ANNESS
      Fl-Anness għad-Deċiżjoni 2006/784/KE, jiżdiedu l-Partijiet 6 u 7 li ġejjin:
      
         “PARTI 6
         CSB Image-Meater
         
                  
                     1.
                  
                  
                     Il-klassifika ta' karkassi tal-majjali ssir permezz ta' l-apparat magħruf bħala ‘CSB Image-Meater’.
                  
               
                  
                     2.
                  
                  
                     Is-CSB Image-Meater jikkonsisti partikolarmenti minn vidjokamera, kompjuter attrezzat b’kard għall-analiżi ta’ l-immaġni, skrin, printer, mekkaniżmu wżat għall-kmand, mekkaniżmu għar-rata u interfaces. Il-ħdax-il varjabbli ta' l-Image-Meater jitkejlu kollha fuq il-linja ta’ diviżjoni: il-valuri mkejla jiġu trasformati f’estimu tal-perċentwali ta’ dgħif minn unità ċentrali.
                  
               
                  
                     3.
                  
                  
                     Il-kontenut ta’ dgħif tal-karkassi għandu jiġi kkalkulat skond il-formola li ġejja:
                     
                                 Ŷ =
                              
                              
                                 64,40 – 0,129 G – 0,187 MG – 0,068 VaG + 0,003 VbG – 0,368 EG + 0,036 V + 0,032 MV – 0,024 VaV + 0,034 VbV – 0,024 VcV + 0,022 VdV
                              
                           fejn:
                     
                                 Ŷ
                              
                              
                                 =
                              
                              
                                 il-perċentwali stmat ta’ dgħif fil-karkassa,
                              
                           
                                 G
                              
                              
                                 =
                              
                              
                                 il-ħxuna tax-xaħam imkejla skond il-metodu ZP: l-iċken ħxuna tax-xaħam (inkluża l-ġilda) fuq il-muskolu gluteus medius (f'millimetri),
                              
                           
                                 MG
                              
                              
                                 =
                              
                              
                                 il-ħxuna medja tax-xaħam fuq il-muskolu gluteus medius (f'millimetri),
                              
                           
                                 VaG
                              
                              
                                 =
                              
                              
                                 il-ħxuna medja tax-xaħam fuq ir-rukkell tad-dahar ‘a’ (f'millimetri),
                              
                           
                                 VbG
                              
                              
                                 =
                              
                              
                                 il-ħxuna medja tax-xaħam fuq ir-rukkell tad-dahar ‘b’ (f'millimetri),
                              
                           
                                 EG
                              
                              
                                 =
                              
                              
                                 il-ħxuna medja tax-xaħam tas-saff xaħmi estern ta’ taħt il-ġilda fuq ir-rukkell tad-dahar a sa d (f'millimetri),
                              
                           
                                 V
                              
                              
                                 =
                              
                              
                                 il-ħxuna tal-muskolu mkejla skond il-metodu ZP: l-iċken ħxuna tal-muskolu bejn l-estremità anterjuri tal-muskolu gluteus medius u l-parti dorsali tal-kanal tal-mudullun (f’millimetri),
                              
                           
                                 MV
                              
                              
                                 =
                              
                              
                                 il-ħxuna medja tal-muskolu tal-muskoli tad-dahar u l-gluteus medius (f'millimetri),
                              
                           
                                 VaV
                              
                              
                                 =
                              
                              
                                 il-ħxuna medja tal-muskolu fuq ir-rukkell tad-dahar ‘a’ (f'millimetri),
                              
                           
                                 VbV
                              
                              
                                 =
                              
                              
                                 il-ħxuna medja tal-muskolu fuq ir-rukkell tad-dahar ‘b’ (f'millimetri),
                              
                           
                                 VcV
                              
                              
                                 =
                              
                              
                                 il-ħxuna medja tal-muskolu fuq ir-rukkell tad-dahar ‘c’ (f'millimetri),
                              
                           
                                 VdV
                              
                              
                                 =
                              
                              
                                 il-ħxuna medja tal-muskolu fuq ir-rukkell tad-dahar ‘d’ (f'millimetri),
                              
                           Il-formola għandha tkun valida għall-karkassi li jiżnu bejn 45 u 125 kilogramma.
                  
               PARTI 7
         VCS 2000
         
                  
                     1.
                  
                  
                     Il-klassifika ta' karkassi tal-majjali ssir permezz ta' l-apparat magħruf bħala ‘VCS 2000’.
                  
               
                  
                     2.
                  
                  
                     Il-VCS 2000 huwa bbażat fuq l-analiżi ta’ l-immaġni b’vidjo diġitali. Il-komponenti ewlenin huma 3 kameras, bozoz, kompjuter li janalizza l-immaġni, kompjuter server u unitajiet ta’ l-ippożizzjonar. Fl-ewwel stazzjon, kamera waħda tiġbed l-immaġni tan-naħa esterna tal-perżut. Fit-tieni stazzjon żewġ kameras jiġbdu l-immaġni fuq il-linja ta’ diviżjoni. Jiġu estratti 40 varjabbli mill-immaġni. Fil-biċċa l-kbira, dawn il-varjabbli huma kejl ta’ ħxuna, wisa’, tul u erja. Il-valuri mkejla jiġu trasformati f’estimu tal-perċentwali ta’ dgħif minn unità ċentrali.
                  
               
                  
                     3.
                  
                  
                     Il-kontenut ta’ dgħif fil-karkassi għandu jiġi kkalkulat abbażi ta' 40 fattur varjabbli skond il-formola li ġejja:
                     
                                 Ŷ =
                              
                              
                                 122,458 + 0,05805 * X1 + 0,01449 * X2 – 0,02996 * X3 – 0,001585 * X4 – 39,297 * X5 – 47,553 * X6 + 38,877 * X7 – 0,1013 * X8 + 0,00004308 * X9 – 817,242 * X10 + 10,135 * X11 + 15,277 * X12 – 25,777 * X13 – 90,738 * X14 + 0,0005792 * X15 + 2,743 * X16 – 0,06866 * X17 + 3,511 * X18 – 0,1681 * X19 – 0,007867 * X20 – 0,1082 * X21 – 0,01290 * X22 + 0,02957 * X23 + 0,03856 * X24 – 0,003353 * X25 – 0,03378 * X26 – 0,01661 * X27 + 2,368 * X28 – 0,3133 * X29 – 0,01386 * X30 – 0,02100 * X31 – 0,01908 * X32 – 0,02442 * X33 + 0,06009 * X34 – 0,007792 * X35 – 2,598 * X36 – 7,632 * X37 – 0,004848 * X38 – 0,9099 * X39 – 20,514 * X40
                              
                           fejn
                     Ŷ = il-perċentwali stmat ta’ dgħif fil-karkassa;
                     X1, X2, … X40 huma l-varjabbli mkejla mill-VCS 2000.
                     Deskrizzjonijiet tal-varjabbli u l-metodu ta' l-istatistika jinstabu fil-Parti II tal-protokoll Franċiż mibgħut lill-Kummissjoni f'konformità ma' l-Artikolu 3(3) tar-Regolament (KEE) Nru 2967/85.
                     Il-formola għandha tkun valida għall-karkassi li jiżnu bejn 45 u 125 kilogramma.”